IMISLab/GreekWikipedia huggingface dataset:
Αμμόλοφοι Σαρκίγια

Οι Αμμόλοφοι Σαρκίγια (αραβικά: ٱلرِّمَال ٱلشَّرْقِيَّة, ρωμανικά: Ar-Rimāl Ash-Sharqiyyah), παλαιότερα γνωστοί ως «Αμμόλοφοι Γουαχίμπα» (رِمَال وَهِيْبَة ή رَمْلَة آل وَهِيْبَة) είναι μια περιοχή της ερήμου στο Ομάν. Η αρχική ονομασία της περιοχής οφείλεται στη φυλή Μπάνι Γουαχίμπα (Bani Wahiba). Η περιοχή χωρίζεται μεταξύ των κυβερνείων του Βορρά και του Νότου στην Ανατολική Περιοχή. Η περιοχή ορίζεται από ένα όριο 180 χιλιομέτρων από το βορρά προς το νότο και 80 χιλιομέτρων από τα ανατολικά προς τα δυτικά, με έκταση 12.500 τετραγωνικών χιλιομέτρων. Η έρημος έχει επιστημονικό ενδιαφέρον από την αποστολή του 1986 από τη Βασιλική Γεωγραφική Εταιρεία τεκμηριώνοντας την ποικιλομορφία του εδάφους, της χλωρίδας και της πανίδας, σημειώνοντας 16.000 ασπόνδυλα, καθώς και 200 είδη άλλων άγριων ζώων, συμπεριλαμβανομένης της ορνιθοπανίδας. Τεκμηρίωσαν επίσης 150 είδη ιθαγενούς χλωρίδας.

 Η έρημος σχηματίστηκε κατά την τεταρτογενή περίοδο ως αποτέλεσμα των δυνάμεων του νοτιοδυτικού μουσώνα και του βόρειου σαμάλ ανέμου, που έρχονται από τα ανατολικά. Με βάση τους τύπους θινών που βρέθηκαν στην περιοχή, χωρίζεται σε υψηλή, ή ανώτερη, Γουαχίμπα και χαμηλή Γουαχίμπα. Η ανώτερη περιοχή περιέχει συστήματα κορυφογραμμής άμμου σε άξονα βορρά-νότου που πιστεύεται ότι σχηματίστηκε από μουσώνα. Οι αμμόλοφοι του βορρά, σχηματισμένοι σε κάποιο σημείο μετά τον τελευταίο περιφερειακό παγετώνα, έχουν μέγεθος έως 100 μέτρα σε ύψος, με κορυφές που συσσωρεύονται στις περιοχές ακριβώς πέρα από τις ισχυρότερες ταχύτητες ανέμου, όπου η φθίνουσα ταχύτητα ανέμου τοποθέτησε την άμμο. Τα βόρεια και δυτικά όρια της ερήμου οριοθετούνται από τα ποτάμια συστήματα Γουάντι Μπάθα και Γουάντι Άνταμ. Κάτω από την επιφανειακή άμμο υπάρχει ένα παλαιότερο στρώμα από τσιμεντοποιημένη ανθρακική άμμο. Αλλούβιες αποθέσεις που πιστεύεται ότι προήλθαν από τη Γουάντι Μπάθα κατά την Παλαιολιθική περίοδο έχουν αποκαλυφθεί στην κεντρική έρημο 200 μέτρα κάτω από την ενδοθινική επιφάνεια. Η διάβρωση από τον άνεμο πιστεύεται ότι συνέβαλε στην ύπαρξη μιας σχεδόν επίπεδης πεδιάδας στα νοτιοδυτικά. Στην περιοχή κατοικούν Βεδουίνοι, οι οποίοι συγκεντρώνονται στην Αλ Χουγιάουα, μια όαση κοντά στα σύνορα της ερήμου, μεταξύ Ιουνίου και Σεπτεμβρίου για να μαζέψουν χουρμάδες. Οι φυλές που υπήρχαν στην περιοχή κατά τη διάρκεια της αποστολής της Βασιλικής Γεωγραφικής Εταιρείας περιελάμβαναν, κυρίως, τις Αλ Γουαχίμπα (Al Wahiba), από την οποία ονομάστηκε η περιοχή, Αλ Αμρ (Al-Amr), Αλ Μπούσλα (Al-BuIsa), Χικμάν (Hikman), Χισμ (Hishm) και Τζανάμπα (Janaba). Αραβική Έρημος Ρουμπ αλ Κάλι Αλσαρχάν, A. Σ.· IGCP Project 349 (1998). Quaternary Deserts and Climatic Change: Proceedings of the International Conference on Quaternary Deserts and Climatic Change : Αλ Άιν, Ηνωμένα Αραβικά Εμιράτα, 9–11 Δεκεμβρίου 1995. Taylor & Francis. ISBN 90-5410-597-6. Κουκ, Ρόναλντ Ο.· Άντριου Γουόρεν (1993). Desert Geomorphology. Taylor & Francis. ISBN 1-85728-017-2. Νταρκ, Νταϊάνα· Σάντρα Σιλντς (2006). Oman: The Bradt Travel Guide. Bradt Travel Guides. σελίδες 214–217. ISBN 1-84162-168-4.
Κατάλογος προέδρων του Ιράκ

Ακολουθεί κατάλογος με τους προέδρους του Ιράκ από την ίδρυση της Ιρακινής Δημοκρατίας, το 1958, έως σήμερα. Σημερινός κάτοχος του αξιώματος είναι ο Αμπντούλ Λατίφ Ρασίντ από τον Οκτώβριο του 2022. Ο Λατίφ Ρασίντ κέρδισε την εκλογή του 2022.

 Ο πρώτος πρόεδρος της χώρας ήταν ο Μουχάμαντ Νατζίμπ αρ-Ρουμπάι. Μαζί με τον Αμπντούλ Καρίμ Κασίμ, ήταν ένας από τους ηγέτες της Επανάστασης της 14ης Ιουλίου, η οποία είχε ως αποτέλεσμα την ανατροπή του βασιλιά Φαϊζάλ Β΄ το 1958. Πρόεδρος εξελέγη ο αρ-Ρουμπάι, με την ονομασία Πρόεδρος του Συμβουλίου Κυριαρχίας. Το 1953, μετά την ανατροπή του αρ-Ρουμπάι σε άλλη επανάσταση , νέος πρόεδρος έγινε ο Αμπντούλ Σαλάμ Αρίφ. Ο Αρίφ σκοτώθηκε σε συντριβή στρατιωτικού αεροσκάφους στις 13 Απριλίου 1966 και αντικαταστάθηκε από τον αδερφό του, Αμπντ αλ-Ραχμάν αλ-Μπαζάζ. Ο τρίτος πρόεδρος του Ιράκ, Αμπντούλ Ραχμάν Αρίφ, ανατράπηκε σε αναίμακτο πραξικόπημα το 1968, με το οποίο εδραιώθηκε το μπααθικό καθεστώς. Ο επόμενος πρόεδρος, ο Αχμέντ Χασάν αλ-Μπακρ ανατράπηκε με πραξικόπημα το 1979. Νέος ισχυρός άντρας του Ιράκ έγινε ο Σαντάμ Χουσεΐν, ο οποίος κυβέρνησε επί δυόμισι δεκαετίες, μέχρι την ανατροπή του έπειτα από την δυτική εισβολή στο Ιράκ, το 2003. Από το 2003 έως το 2004 κυβέρνησε προσωρινά τη χώρα ένα μεταβατικό Κυβερνητικό Συμβούλιο. Μετά τη διάλυση του Συμβουλίου, μεταβατικός πρόεδρος εξελέγη ο Γκαζί Μασάλ Ατζίλ αλ-Γιαγουέρ. Εν συνεχεία, διορίστηκαν και εξελέγησαν από το Κοινοβούλιο του Ιράκ πρόεδροι οι: Τζαλάλ Ταλαμπανί (2005-14), Φουάντ Μασούμ (2014-18), Μπαρχάμ Σαλίχ (2018-22) και Αμπντούλ Λατίφ Ρασίντ, τον Οκτώβριο του 2022.
Βιργινία Χωρέμη

Η Βιργινία (Ευγενία) Χωρέμη (1848-1928) ήταν σύζυγος του Εμμανουήλ Μπενάκη και μητέρα της Αλεξάνδρας, του Αντώνη, της Πηνελόπης, του Κωνσταντίνου (πέθανε 2 ετών), του Αλέξανδρου, και της Αργίνης Ήταν κόρη του Κωνσταντίνου Χωρέμη και της Πουλουδιάς Λουλούδη, αδελφή του Ιωάννη Χωρέμη,

 Η Βιργινία Χωρέμη και ο Εμμανουήλ Μπενάκης αναφέρονται αυστηροί με τα παιδιά τους. Η κόρη της Πηνελόπη Δέλτα στο βιβλίο της Τ' ανεύθυνα έχει να κάνει για την αδιαφορία των γονιών προς το παιδί που δέχτηκε μικρή. Η Χωρέμη μισούσε το διάβασμα. Ακόμα και όταν η Δέλτα αφιέρωσε το βιβλίο της Η ζωή του Χριστού στην μητέρα της, η ίδια, αν και θρήσκα, δεν το διάβασε ποτέ. (Πηγή: Νένα Κοκκινάκη, "Πηνελόπη Δέλτα, η ζωή της σαν παραμύθι" εκδ Άγκυρα, 2003)
Αιγυπτιακή Μάου

Η Αιγυπτιακή Μάου είναι φυλή εξημερωμένης γάτας με καταγωγή τόσο από την Αίγυπτο όσο και από την Ιταλία. Θεωρείται άμεσος απόγονος της εξημερωμένης αφρικανικής αγριόγατας, που εξημερώθηκε από τους Αιγυπτίους κατά την αρχαιότητα, καθώς παρουσιάζει αρκετή ομοιότητα με τις γάτες που απεικονίζονται στις αρχαίες αιγυπτιακές τοιχογραφίες. Λαμβάνοντας υπόψιν αυτή τη θεωρία, τότε η αιγυπτιακή Μάου θα μπορούσε να θεωρείται η αρχαιότερη εξημερωμένη φυλή γάτας σε όλον τον κόσμο. Εξάλλου, στα αρχαία Αιγυπτιακά, η λέξη «μάου» σήμαινε «γάτα».

 Η Αιγυπτιακή Μάου δημιουργήθηκε το 1956 από την Ναταλί Τρουμπεσκόι, η οποία μετέφερε αδέσποτες γάτες από το Κάιρο στην Ιταλία, όπου και τις ζευγάρωσε με τις ντόπιες οικόσιτες γάτες, καταφέρνοντας έτσι να διασώσει την φυλή από τον αφανισμό, στα όρια του οποίου έφτασε κατά την διάρκεια του Δευτέρου Παγκοσμίου Πολέμου. Μάλιστα, το 1977 αναγνωρίστηκε από τον Όμιλο Φίλων Γάτας (CFA στα αγγλικά), για να ακολουθήσει τρία χρόνια αργότερα η αναγνώριση από τον Διεθνή Όμιλο Φίλων Γάτας (TICA στα αγγλικά). Οι Αιγυπτιακές Μάου είναι ευγενικές και συγκροτημένες. Αγαπούν τους ανθρώπους της οικογένειάς τους και επιζητούν την προσοχή. Μάλιστα, διαλέγουν το δικό τους «ξεχωριστό πρόσωπο». Παρ' όλα αυτά, τείνουν να είναι επιφυλακτικές με τους ξένους. Ακόμη, στην «επικράτειά» τους μπορεί να είναι υπερβολικά εξωστρεφής, χωρίς ίχνος φόβου αλλά με αρκετή περιέργεια. Τέλος, οι Αιγυπτιακές Μάου είναι δραστήριες και αρκετά έξυπνες. Ακόμη, είναι ιδιαίτερα κοινωνικές και επικοινωνούν είτε με ευγένια είτε με ενθουσιασμό και συνήθως αποτελούν αναπόσπαστα μέλη της κάθε οικογένειας. Παρ' όλα αυτά, είναι ιδιαίτερα ζωηρές και έχουν την δική τους άποψη σχετικά με το ποιος θα τις χειρίζεται και πότε. Το σώμα των Μάου είναι μεσαίου μεγάθους αλλά αρκετά μυώδες και αθλητικό, τα πίσω πόδια της είναι λίγο πιο μακριά από τα μπροστινά, γεγονός που προσδίδει επιπλέον ταχύτητα. Το τρίχωμα της είναι πυκνό και γυαλιστερό, ενώ οι αποχρώσεις του είναι ασημί, χάλκινο και γκρίζο. Επιπλέον, τα μάτια της είναι αρκετά μεγάλα και εκφραστικά, ενώ τα αυτιά της είναι μεσαία είτε αρκετά μεγάλα. Παρ' όλα αυτά, υπάρχει αρκετό κενό ανάμεσά τους. Λόγω της παλαιότητάς της, η φυλή έχει αναπτύξει αρκετά αντισώματα που της επιτρέπουν να είναι υγιείς στα περισσότερα χρόνια της ζωής της. Παρ' όλα αυτά, είναι αρκετά επιρρεπής στην παχυσαρκία. Ακόμη, μεταξύ τεσσάρων και έξι μηνών ενδέχεται να παρουσιάσει πρόβλημα στην στοματική κοιλότητα λόγω συνύπαρξης των νεογιλών και των μόνιμων δοντιών. Τέλος, η περίοδος κύησης διαρκεί περισσότερο από των υπόλοιπων αιλουροειδών (60 - 70 ημέρες). Egyptian Mau: About This Breed Αρχειοθετήθηκε 2013-08-27 στο Wayback Machine. Αιγυπτιακή Μάου Αρχειοθετήθηκε 2016-03-04 στο Wayback Machine. Egyptian Mau Η Κλεοπάτρα της Αιγύπτου ΣΚΑΪ Βιβλίο: Γάτες Μάθε τα πάντα γι' αυτές Αιγυπτιακή Μάου (κεφ. 3, σελ. 118) Egyptian Mau
Αέρα Πατέρα

Οι Αέρα Πατέρα (στυλιζαρισμένο ως: ΑΕΡΑ ΠΑΤ∄ℝΑ) είναι ελληνικό μουσικό συγκρότημα ροκ και πειραματικής μουσικής, που σχηματίστηκε στις 21 Ιουλίου του 1989.Θεωρούνται ένα από τα μακροβιότερα εν ενεργεία ελληνικά συγκροτήματα. Χαρακτηρίζονται από μια έντονη σουρεαλιστική-ντανταϊστική διάθεση. Έχουν παίξει, διοργανώσει και συμμετάσχει σε αμέτρητες συναυλίες, φεστιβάλ, γεωτρήσεις, γκράφιτι, body painting, καταλήψεις, διαδηλώσεις, απεργίες, ελεύθερο κάμπινγκ, αντι-ολυμπιακούς αγώνες, ποδοσφαιρικούς αγώνες, και έχουν βγάλει αρκετούς δίσκους. Το συγκρότημα αποτελείται από σταθερά ανανεωμένους μουσικούς.

 Το 1985 ο Ποιητής εκδίδει ένα περιοδικό στην Κέρκυρα με τίτλο Αέρα Πατέρα. Δύο χρόνια αργότερα σχηματίζεται ένα μουσικό σχήμα χωρίς όνομα. Οι Αέρα Πατέρα σχηματίστηκαν στις 21 Ιουλίου του 1989, ενώ η πρώτη τους δημόσια εμφάνιση στο φεστιβάλ Better World, New World της Μυκόνου. Το καλοκαίρι του 1998 έκαναν περιοδεία σε όλη την Ελλάδα με αερόστατα.Στις 5 Σεπτεμβρίου 2001 άνοιξαν τη συναυλία των UB40 στο Λυκαβηττό όπου άπλωσαν τη μπουγάδα τους επί σκηνής. Ο λόγος είναι ότι η επιλογή τους ως support στους UB40 έγινε τελευταία στιγμή. Ο τραγουδιστής των Αέρα Πατέρα, Τζίμης Ευθυμίου βρισκόταν τότε διακοπές στη Σαμοθράκη και ελλείψει κινητών εκείνη την εποχή το έμαθε λίγες ώρες πριν ενώ συμπτωματικά μόλις είχε βάλει μπουγάδα. Κατάφερε να έρθει στο χώρο της συναυλίας με ελικόπτερο, φέρνοντας μαζί του και τα βρεγμένα ρούχα του σε μια σακούλα. Από το 2007, γυρίζεται ένα ντοκιμαντέρ για τους Αέρα Πατέρα με τίτλο Airland (Αεραλάνδη) από το σκηνοθέτη Χάρη Ραφτογιάννη, ο οποίος και ακολουθεί ανελλιπώς το συγκρότημα σε κάθε περιοδεία. Στις 5 Οκτωβρίου του 2010, στην παρουσίαση του δίσκου τους Εδώ Που Φτάσαμε στο βιβλιοπωλείο Ιανός, εμφανίστηκαν με εντελώς διαφορετικά άτομα (ορχήστρα δωματίου με συνοδεία της υψιφώνου και ηθοποιού Ελένης Ευθυμίου) και ερμήνευσαν τα κομμάτια του δίσκου ως όπερα. Την ορχήστρα διηύθυνε ο Βαγγέλης Φάμπας.Το 2013 έκαναν πρωινή συναυλία στο 1ο Γυμνάσιο Κυνουρίας για τη λήξη του σχολικού έτους, με τους μαθητές να παίζουν μπουγέλο καθ' όλη τη διάρκεια της συναυλίας. Η Αεραλάνδη είναι η μυθική χώρα την οποία σκοπεύουν να ιδρύσουν οι Αέρα Πατέρα στο (μη υπαρκτό) εξωτικό νησί της «Μαγαδασκάρης» (sic) που είναι άλλο από τη Μαδαγασκάρη. Μέχρι στιγμής, η Αεραλάνδη έχει Σύνταγμα, εθνικό ύμνο (το τραγούδι Μαδαγασκάρη) και δική της εφημερίδα, την Ηχώ της Αεραλάνδης η οποία κυκλοφορεί ένθετη στο λογοτεχνικό περιοδικό Ο Φαρφουλάς. Άλμπουμ The Greatest Hits (κασέτα) (1990) Φέρτε τα (1994) Αεραλάνδη (1998) Ευλογία και Έλεος (2003) Όλα Δικά Μας Είναι (2003) Προσωρινά Αυτόνομη Ζώνη - Μία Βοληκροκινητική Όπερα σε 17 Πράξεις (2004) Εδώ που Φτάσαμε (2010)Εκδόσεις Αέρα Πατέρα, φανζίν που κυκλοφόρησε στην Κέρκυρα (1985) Ηχώ της Αεραλάνδης, εφημερίδα που κυκλοφορεί ένθετη στο λογοτεχνικό περιοδικό Φαρφουλάς (2007-σήμερα) Επίσημη ιστοσελίδα Αέρα Πατέρα στο Discogs Αεροπατεροπαίδεια Αρχειοθετήθηκε 2020-10-21 στο Wayback Machine., ανοιχτή εγκυκλοπαίδεια για τους Αέρα Πατέρα
Ασθένεια του ιού Ζίκα

Η ασθένεια του ιού Ζίκα είναι μια ασθένεια που προκαλεί ο Ιός Ζίκα . Τα συμπτώματα που εμφανίζει είναι παρόμοια με εκείνα του δάγκειου πυρετού . Στις περισσότερες περιπτώσεις (60–80%) δεν παρουσιάζονται συμπτώματα . Όταν εκδηλώνονται συμπτώματα, αυτά συνήθως συμπεριλαμβάνουν πυρετό, επιπεφυκίτιδα, αρθραλγία, πονοκέφαλο, και κηλιδοβλατιδώδες εξάνθημα. Σε γενικές γραμμές τα συμπτώματα είναι ήπια και διαρκούν λιγότερο από επτά ημέρες . Δεν έχουν σημειωθεί θανάσιμες περιπτώσεις κατά την αρχική μόλυνση από το 2015 . Η μόλυνση έχει συσχετισθεί με το σύνδρομο Guillain–Barré.

 Η ασθένεια του ιού Ζίκα μεταδίδεται κυρίως από το τσίμπημα του κουνουπιού τίγρη, του γένους Aedes . Μπορεί επίσης να μεταδοθεί μέσω της σεξουαλικής επαφής και μεταγγίσεων αίματος. Η ασθένεια μπορεί να μεταδίδεται από τη μητέρα στο έμβρυο και να προκαλέσει μικροκεφαλία. Η διάγνωση γίνεται μέσω της εξέτασης του αίματος, των ούρων ή του σάλιου προκειμένου να εντοπιστεί τo ριβονουκλεϊκό οξύ RNA όταν το άτομο είναι άρρωστο. Η πρόληψη συνίσταται στην αποφυγή του τσιμπήματος κουνουπιών σε περιοχές όπου εμφανίζεται η ασθένεια . Συνιστάται επίσης η χρήση εντομοαπωθητικού σε συνδυασμό με την κάλυψη του μεγαλύτερου τμήματος του σώματος με ρούχα, η χρήση κουνουπιέρας, καθώς και η απόρριψη των στάσιμων νερών, διότι αποτελούν χώρο αναπαραγωγής των κουνουπιών. Δεν υφίσταται αποτελεσματικός εμβολιασμός . Οι αρχές υγείας της Βραζιλίας συνέστησαν το 2015 στις γυναίκες να αποφύγουν την εγκυμοσύνη λόγω της εξάπλωσης του ιού καθώς επίσης και στις εγκύους να μην ταξιδεύουν σε περιοχές όπου ο ιός βρίσκεται σε έξαρση . Ενώ δεν υπάρχει συγκεκριμένη θεραπεία, η παρακεταμόλη (ακεταμινοφένη) μπορεί να προσφέρει ανακούφιση των συμπτωμάτων . Σπανίως απαιτείται νοσοκομειακή περίθαλψη. Ο ιός που προκαλεί την ασθένεια απομονώθηκε για πρώτη φορά το 1947 . Η πρώτη καταγεγραμμένη έξαρση του ιού στους ανθρώπους σημειώθηκε το 2007 στη Μικρονησία . Από τον Ιανουάριο του 2016 η ασθένεια έχει εκδηλωθεί σε είκοσι περιοχές της Aμερικής . Επίσης, έχει εμφανισθεί στην Αφρική, Ασία και στις χώρες του Ειρηνικού Ωκεανού . Λόγω της πανδημίας που άρχισε το 2015 στη Βραζιλία, ο Παγκόσμιος Οργανισμός Υγείας χαρακτήρισε την ασθένεια ως έκτακτη κατάσταση διεθνούς ενδιαφέροντος στον τομέα της δημόσιας υγείας τον Φεβρουάριο του 2016.
Μάρκα

Ως μάρκα ή εμπορικό σήμα ή μπραντ χαρακτηρίζεται ένα σύνολο μεθόδων μάρκετινγκ και επικοινωνίας που βοηθούν στο να διακρίνεται μια εταιρεία από τους ανταγωνιστές της και να δημιουργεί μια μόνιμη εντύπωση στο μυαλό των πελατών. Τα βασικά συστατικά που αποτελούν την εργαλειοθήκη μιας μάρκας περιλαμβάνουν την ταυτότητα της, την επικοινωνία της (όπως με τα λογότυπα και τα εμπορικά σήματα), την αναγνωρισιμότητα της, την εμπιστοσύνη σ' αυτή και τις διάφορες στρατηγικές μπράντινγκ (διαχείρισης της μάρκας).

 Ο όρος μάρκα (αγγλικά: brand) προέρχεται από την αμερικάνικη Δύση, όπου οι κτηνοτρόφοι, ιδιοκτήτες κοπαδιών, χρησιμοποιούσαν και χρησιμοποιούν μια πυρωμένη σιδερένια σφραγίδα, για να αποτυπώνουν στο δέρμα των ζώων τους κάποιο μοναδικό σήμα, που τα αναγνωρίζει ως ιδιοκτησία τους. “Ένα εμπορικό σήμα, είναι στην ουσία η υπόσχεση ενός πωλητή, να παραδώσει συγκεκριμένο σύνολο χαρακτηριστικών, παροχών και υπηρεσιών στους καταναλωτές, με συνέπεια”.Μια μάρκα, για να είναι αναγνωρίσιμη και πετυχημένο, θα πρέπει να έχει τα παρακάτω στοιχεία: Αρχές Διαστάσεις Χαρακτηριστικά Δύναμη Αποτελεσματικότητα
Χρήστος Βασματζίδης

Ο Χρήστος Βασματζίδης (23 Σεπτεμβρίου 1901 - 1 Αυγούστου 1967) ήταν Έλληνας γεωπόνος και πολιτικός. Υπηρέτησε ως βουλευτής Χαλκιδικής και από το 1963 ως το 1964 ήταν διοικητής της ΑΤΕ. Ήταν επίσης πρόεδρος του Οργανισμού Κωπαΐδας.

 Γεννήθηκε στην Αρτάκη της Μικράς Ασίας το 1901 και έκανε σπουδές στην Ανωτάτη Γεωπονική Σχολή των Αθηνών. Από το 1935 ως το 1961 ήταν διευθυντής της Αγροτικής Τράπεζας της Ελλάδος (ΑΤΕ). Τον Δεκέμβριο του 1963 διορίστηκε διοικητής της ΑΤΕ, θέση στην οποία παρέμεινε ως τον Αύγουστο του 1964. Στις εκλογές του 1961 εξελέγη για πρώτη φορά βουλευτής Χαλκιδικής με την Ένωση Κέντρου και επανεξελέγη με το ίδιο κόμμα στις εκλογές του 1963, όμως παραιτήθηκε στις 11 Δεκεμβρίου 1963. Εξελέγη για τελευταία φορά με την Ένωση Κέντρου στις 1964 και αργότερα έγινε ένας από τους αποστάτες βουλευτές από το κόμμα, το 1965. Στις κυβερνήσεις των αποστατών, διετέλεσε υπουργός Γεωργίας. Στην κυβέρνηση Νόβα ήταν υπουργός από τις 16 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Γεωργίας από τις 5 Οκτωβρίου 1965 ως τις 22 Δεκεμβρίου 1966.Σκοτώθηκε κοντά στο Ζηρίνειο της Κηφισιάς, όταν το αυτοκίνητο που οδηγούσε συγκρούστηκε με λεωφορείο της αεροπορίας. Ήταν παντρεμένος με την Πατρούλα Καραβίδα και είχαν 1 κόρη.Συνέγραψε έργα, όπως "Κτηνοτροφικά προβλήματα της Ελλάδας" (1935) και "Οικονομική και τεχνική της αιγοτροφίας" (1939).
Return to Monkey Island

Το Return to Monkey Island είναι βιντεοπαιχνίδι περιπέτειας του 2022, που σχεδιάστηκε από τον Ρον Γκίλμπερτ και εκδόθηκε από τηv Devolver Digital, Inc. σε συνεργασία με τη Lucasfilm Games. Είναι το έκτο παιχνίδι της σειράς Monkey Island και σχεδιάστηκε ως συνέχεια των δύο πρώτων παιχνιδιών, The Secret of Monkey Island και Monkey Island 2: LeChuck's Revenge.

 Όπως και τα προηγούμενα παιχνίδια της σειράς, το Return to Monkey Island λαμβάνει χώρα σε φανταστικά νησιά της Καραϊβικής κατά τη χρυσή εποχή της πειρατείας, μετά τα συμβάντα του δεύτερου παιχνιδιού, LeChuck's Revenge. Κεντρική σεναριακή γραμμή αποτελεί η προσπάθεια του γνωστού ανίδεου και ερασιτέχνη πειρατή Guybrush Threepwood να αποκαλύψει μυστικό του «Νησιού των Πιθήκων». Στην πορεία του ο ήρωας του παιχνιδιού επισκέπτεται εκτός από γνωστές τοποθεσίες της σειράς, όπως τα νησιά Mêlée Island και Monkey Island, επίσης και άγνωστα μέρη όπως το κρύο Brr Muda και το Terror Island. Ο Ρον Γκίλμπερτ δημιούργησε για την Lucasfilm Games, μεταξύ άλλων, τα παιχνίδια Maniac Mansion το 1987 και The Secret of Monkey Island το 1990. Στα μέσα του 2016 αναζήτησε τα δικαιώματα των παιχνιδιών της σειράς Monkey Island και Maniac Mansion, αφού η Disney, η οποία είχε εξαγοράσει τη Lucasfilm και το τμήμα παιχνιδιών της το 2012, ανακοίνωσε την απόσυρσή της από την ανάπτυξη παιχνιδιών. Τον Απρίλιο του 2022 ανακοίνωσε στο Twitter το Return to Monkey Island ως συνέχεια των δύο πρώτων παιχνιδιών της σειράς. Επίσημη ιστοσελίδα Return to Monkey Island στην MobyGames (αγγλικά)
Περιβόλα Πάτρας

Η Περιβόλα είναι συνοικία-προάστιο της Πάτρας που βρίσκεται στο νοτιοανατολικό τμήμα της και απέχει περίπου 6 χιλιόμετρα από το κέντρο της πόλης. Στην Περιβόλα βρίσκονται, σε πολύ κοντινή απόσταση μεταξύ τους, τόσο οι εγκαταστάσεις του Ελληνικού Ανοικτού Πανεπιστημίου (Ε.Α.Π.) (διοίκηση κ.α.) όσο και του Κλειστού Γυμναστηρίου Απόλλωνα Πάτρας με χωρητικότητα 3.500 θεατές.

 Μορφολογικά η Περιβόλα χαρακτηρίζεται ως πεδινή αλλά όχι ιδιαίτερα επίπεδη, ενώ σταδιακά προς τα ανατολικά η περιοχή γίνεται λοφώδης. Το όνομα της προέρχεται από τα πολλά περιβόλια που είχε η περιοχή. Αναφέρεται για πρώτη φορά το 1700 και το 1703 με πολλούς κήπους και περιβόλια αρδευόμενα από τον ποταμό Γλαύκο και με πολλούς υδρόμυλους που χρησιμοποιούνταν για την άλεση διαφόρων δημητριακών. Υδρόμυλοι λειτουργούν και σήμερα στην περιοχή. Το 1828 είχε μόλις 4 οικογένειες, στις 18/12/1920 η Περιβόλα αναγνωρίζεται ως οικισμός και προσαρτάται στην κοινότητα Εγλυκάδας. Στις 06/06/1933 με το ΦΕΚ 135Α η κοινότητα Εγλυκάδας καταργείται και προστίθεται μαζί με την Περιβόλα στο δήμο Πατρέων. Στις 19/3/1961 ο οικισμός καταργείται και προσαρτάται στην Πάτρα. Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Περιβόλα». Ε.Ε.Τ.Α.Α. - Διοικητικές μεταβολές οικισμού Περιβόλα Αχαΐας (1920-1961). eetaa.gr. Ανακτήθηκε: 12/07/2018. Περιβόλα. wikimapia.org
Αλφόνσος Β΄ των Αστουριών

O Αλφόνσος Α΄ ο Αγνός, ισπαν. Alfonso II el Casto (π. 760 - 842) από τον Οίκο των Αστουριών-Λεόν ήταν βασιλιάς των Αστουριών (783, 791-842).

 Ήταν γιος του Φρουέλα Α΄ των Αστουριών και της Μουνία της Άλαβα, αιχμάλωτης από τους Βάσκους, έπειτα από μία πολεμική εκστρατεία του είχε κάνει ο Αλφόνσος Β΄ εναντίον τους. Βασίλευσε 51 έτη και ανακάλυψε τον υποτιθέμενο τάφο του αποστόλου Αγ. Ιακώβου στην Κομποστέλα, η οποία έπειτα έγινε γνωστή ως πόλη του Αγ. Ιακώβου. Θα τον διαδεχόταν ο 2ος εξάδελφός του Ραμίρο Α΄ των Αστουριών, αλλά ο συγγενής τους Νεπότιαν των Αστουριών σφερετίστηκε τον θρόνο. Chisholm, Hugh, ed. (1911). "Alphonso s.v. Alphonso II.". Encyclopædia Britannica. 1 (11th ed.). Cambridge University Press. p. 734.
King Biscuit Flower Hour Presents: Deep Purple in Concert

King Biscuit Flower Hour Presents: Deep Purple in Concert είναι ο τίτλος του διπλού, ζωντανά ηχογραφημένου άλμπουμ του χαρντ ροκ συγκροτήματος Deep Purple, ο οποίος κυκλοφόρησε τον Ιούλιο του 1995 από την εταιρεία "King Biscuit Flower Hour". Στην Ευρώπη, ο συγκεκριμένος δίσκος κυκλοφόρησε με την ονομασία "On the Wings of a Russian Foxbat (Live in California 1976)" ενώ ο δίσκος επανεκδόθηκε στις 24 Φεβρουαρίου του 2009 με τίτλο "Live at Long Beach Arena 1976".Η ηχογράφηση του άλμπουμ έγινε στις 27 Φεβρουαρίου του 1976, στο Λονγκ Μπιτς της Καλιφόρνια, ενώ η επανέκδοση του άλμπουμ περιέχει τρία επιπλέον τραγούδια ηχογραφημένα στις 26 Ιανουαρίου του 1976 στο Σπρίνγκφιλντ της Μασαχουσέτης. Η ηχογράφηση του "King Biscuit Flower Hour..." έγινε από την τέταρτη γραμμή μελών των Deep Purple, η οποία έδωσε την τελευταία της συναυλία στις 15 Μαρτίου του 1976, στο Λίβερπουλ.

 CD 1 1. Burn - 8:15 2. Lady Luck - 3:13 3. Gettin' Tighter - 13:42 4. Love Child - 5:49 5. Smoke on the Water / Georgia on my Mind - 8:59 6. Lazy / The Grind - 22:29 CD 2 7. This Time Around - 7:05 8. Bolin Guitar solo - 10:32 9. Stormbringer - 10:27 10. Highway Star / Not Fade Away - 7:16 11. Smoke on the Water - 9:31 12. Going Down - 7:30 13. Highway Star - 5:34 CD 1 1. Introduction - 2:00 2. Burn - 6:50 3. Lady Luck - 2:52 4. Gettin' Tighter - 13:28 5. Love Child - 5:11 6. Smoke on the Water - 8:44 7. Lazy - 16:41 8. Homeward Strut - 5:55 CD 2 9. This Time Around - 4:25 10. Owed to 'G' - 2:52 11. Bolin Guitar solo - 10:32 12. Stormbringer - 10:08 13. Highway Star - 7:16 Bonus Tracks 14. Smoke on the Water - 9:29 15. Going Down - 7:43 16. Highway Star - 6:25 CD 1 1. Intro 2. Burn 3. Lady Luck 4. Gettin' Tighter 5. Love Child 6. Smoke on the Water 7. Lazy 8. Homeward Strut CD 2 9. This Time Around 10. Owed to 'G' 11. Guitar Solo Tommy Bolin 12. Stormbringer 13. Highway Star Live in Springfield 1976 14. Smoke on the Water 15. Going Down 16. Highway Star Το King Biscuit Flower Hour Presents: Deep Purple in Concert ηχογραφήθηκε από την τέταρτη γραμμή μελών του συγκροτήματος. Τα μέλη της ήταν τα εξής: Ντέιβιντ Κόβερντεϊλ - φωνητικά Τόμι Μπόλιν - κιθάρα Τζον Λορντ - πλήκτρα Γκλεν Χιούζ - μπάσο Ίαν Πέις - τύμπανα Deep Purple - King Biscuit Flower Hour Presents - Discogs Deep Purple Live Dates
Πρώτα ήρθαν...

«Πρώτα ήρθαν...» είναι ο τίτλος μιας ευρέως γνωστής ρήσης, που αποδίδεται στον Γερμανό λουθηρανό πάστορα Μάρτιν Νίμελερ, και πραγματεύεται την αδράνεια των Γερμανών συμπατριωτών του έναντι των μεθόδων του ναζιστικού τυραννικού καθεστώτος και συγκεκριμένα των εκκαθαρίσεων στοχευμένων πολιτικών, εθνικών, θρησκευτικών και κοινωνικών ομάδων ανθρώπων, που πραγματοποιήθηκαν από το καθεστώς. Δεν υπάρχει ομοφωνία ούτε σχετικά με τους ακριβείς εκφραστικούς τύπους που χρησιμοποιήθηκαν από τον Νίμελερ, ούτε για την ακριβή χρονική στιγμή δημιουργίας της. Το περιεχόμενο της ρήσης πιθανόν να παρουσιάστηκε διαφορετικά από τον Νίμελερ σε διαφορετικές περιστάσεις.

 Σύμφωνα με την κλασική εκδοχή κατά το Ίδρυμα Μάρτιν Νίμελερ ―εκδοχή, η οποία εγκρίθηκε από τον Μάρτιν Νίμελερ προσωπικώς― η ρήση έχει ως ακολούθως:»Als die Nazis die Kommunisten holten, habe ich geschwiegen, ich war ja kein Kommunist. «Όταν οι Ναζί πήραν τους κομμουνιστές, εσιώπησα, δεν ήμουν δα κομμουνιστής. Als sie die Sozialdemokraten einsperrten, habe ich geschwiegen, ich war ja kein Sozialdemokrat. »Όταν έκλεισαν μέσα τους σοσιαλδημοκράτες, εσιώπησα, δεν ήμουν δα σοσιαλδημοκράτης. Als sie die Gewerkschafter holten, habe ich geschwiegen, ich war ja kein Gewerkschafter. »Όταν πήραν τους συνδικαλιστές, εσιώπησα, δεν ήμουν δα συνδικαλιστής. Als sie mich holten, gab es keinen mehr, der protestieren konnte.« »Όταν πήραν εμένα, δεν υπήρχε κανείς πλέον, που να μπορούσε να διαμαρτυρηθεί.» Η ρήση δημοσιεύτηκε το 1955 στο βιβλίο του Milton Mayer Νόμιζαν πως ήταν ελεύθεροι (Αγγλικά: They thought they were free), που είναι βασισμένο σε συνεντεύξεις που πήρε στη Γερμανία αρκετά χρόνια πριν. Η ρήση επισημάνθηκε από ακτιβιστές πολιτικών δικαιωμάτων και παιδαγωγούς στις Η.Π.Α. στα τέλη της δεκαετίας του 1950. Η ρήση εντοπίζεται σε αρκετούς λόγους που έδωσε ο Νίμελερ το 1946. Ομολογητική Εκκλησία
Τέμενος του Ιλιάς Μπέη

Το Τζαμί Ιλιάς Μπέη είναι ιστορικό ισλαμικό θρησκευτικό κτήριο στη Μίλητο στην περιοχή Ντίντιμ της επαρχίας Αϊδινίου, στη δυτική Τουρκία. Χτίστηκε το 1403 από τον Ηλιάς Μπέη (1402–1421), ηγεμόνα του τουρκικού εμιράτου Μεντεσέ.

 Το τζαμί είναι μέρος ενός συγκροτήματος, που αποτελείται από μια μεντρεσά, ένα θρησκευτικό εκπαιδευτικό ίδρυμα και ένα χαμάμ, ένα κτήριο λουτρών. Η αίθουσα προσευχής καλύπτεται από τρούλο 14 μέτρων σε διάμετρο, που είναι κατασκευασμένος από τούβλο και καλύπτεται με κεραμίδια, και στηρίζεται σε μια οκταγωνική βάση που είναι τοποθετημένη πάνω στους τέσσερις τοίχους. Ο πλίνθινος μιναρές κατέρρευσε στο σεισμό του 1955. Το συγκρότημα βρίσκεται στον αρχαιολογικό χώρο της Μιλήτου. Δίπλα στο συγκρότημα ανακαλύφθηκαν ερείπια βίλας με λουτρό, που χρονολογείται από τους βυζαντινούς χρόνους. Οι αρχαιολογικές ανασκαφές το 1994 αποκάλυψαν τα θεμέλια δωματίων, που ανήκαν σε έναν άλλο μεντρεσέ που αργότερα προστέθηκε στο συγκρότημα. Βρισκόταν παράλληλα με τον τοίχο του κήπου στα δυτικά του υπάρχοντος μεντρεσέ. Δύο χαμάμ, που ήταν μέρος του αρχικού συγκροτήματος βρίσκονται στα βορειοανατολικά του μεντρεσέ.Λουλουδένια και γεωμετρικά μοτίβα και επιγραφές, λαξευμένες και ένθετες, υπάρχουν στην πύλη εισόδου, στο μιχράμπ καθώς και στα τύμπανα κάθε παραθύρου στον ανατολικό, δυτικό και νότιο τοίχο.Το συγκρότημα Ιλιάς Μπέη τιμήθηκε το 2012 για τη διατήρησή του με το Βραβείο Πολιτιστικής Κληρονομιάς της Ευρωπαϊκής Ένωσης / Βραβείο Europa Nostra . Το τέμενος Ιλιάς Μπέη χρησιμοποιεί πολλά χαρακτηριστικά της σελτζουκικής αρχιτεκτονικής. Αυτό το στυλ αρχιτεκτονικής επηρέασε τους Τούρκους αρχιτέκτονες να το χρησιμοποιήσουν, γεγονός που βοήθησε να φέρει την περσική τέχνη και αρχιτεκτονική στην Τουρκία και την Οθωμανική Αυτοκρατορία, αλλάζοντας την Τουρκία για πάντα. Το τέμενος Ιλιάς Μπέη είναι γνωστό ως ένας από τους σημαντικότερους πολιτιστικούς χώρους στην πόλη Σόκε της Τουρκίας. Το οικοδομικό τετράγωνο του οικοπέδου βασίζεται στο αρχικό αρχιτεκτονικό σχέδιο, που είχαν σχεδιάσει για το σχεδιασμό του τζαμιού. Ο μιναρές βασίζεται σε στυλ μπαρόκ αρχιτεκτονικής. Ο περσικός πολιτισμός επηρέασε το σχεδιασμό και την κατασκευή του τζαμιού Ιλιάς Μπέη, συμπεριλαμβανομένου του μιναρέ που έχει επιρροές από τους Σελτζούκους. Αυτό που κάνει αυτό το τζαμί μοναδικό από τα περισσότερα τζαμιά είναι ότι αυτό χρησιμοποιούσε πολλά αρχιτεκτονικά στυλ, όπως το ελληνικό, το ρωμαϊκό, το βυζαντινό, το σελτζουκικό και το οθωμανικό. Μια άλλη ενδιαφέρουσα πτυχή του τζαμιού περιλαμβάνει τον θόλο, ο οποίος ήταν καλυμμένος με χαλκό όταν χτίστηκε, παρά με χρυσό όπως πολλά άλλα τζαμιά. Επίσης, οι τοίχοι του καλύφθηκαν με μαρμάρινους ογκόλιθους επαναχρησιμοποιημένους, για να το κάνουν πιο κομψό και ανθεκτικό.
Γναίος Κορνήλιος Σκιπίων Ισπανός

Ο Γναίος Κορνήλιος Σκιπίων Ισπανός, λατιν.: Gnaeus Cornelius Scipio Hispanus, τού κλάδου των Σκιπιόνων τού γένους των Κορνηλίων, ήταν Ρωμαίος πολιτικός. Έγινε πραίτωρ το 139 π.Χ.

 Ήταν γιος τού Γναίου Κορνήλιου Σκιπίωνα Ισπαλλού υπάτου το 176 π.Χ., γιού τού Γναίου Κορνήλιου Σκιπίωνα Κάλβου υπάτου το 222. Ήταν ένας από τους δέκα άνδρες κριτές ελευθέρων (decemviri stlitibus judicandis) και τριβούνος τού στρατού (tribunus militum) πριν από το 150 π.Χ.· έγινε ταμίας (quaestor) περίπου εκείνη την εποχή. Στη συνέχεια έγινε αγορανόμος (aediles), πιθανότατα το 141 π.Χ. Ήταν πραίτορας το 139 π.Χ. Ως πραίτορας, έδιωξε τους αστρολόγους (Χαλδαίους και Εβραίους) από την πόλη της Ρώμης. Βαλέριος Μάξιμος 1,3,3. Karl-Ludwig Elvers : [I 79] C. Scipio Hispanus, Cn. . Στο: Der Neue Pauly . τόμ. 3 (1997), col. 184. Γενεαλογία των Κορνηλίων Σκιπιώνων
Λίλα Ντάουνς

Η Λίλα Ντάουνς (ισπανικά: Lila Downs- 9 Σεπτεμβρίου 1968 Οαχάκα, Μεξικό) είναι Μεξικανή τραγουδίστρια και τραγουδοποιός, που τραγουδά σε πολλές γλώσσες, κυρίως ισπανικά και αγγλικά. Το μουσικό ύφος της είναι σύμφωνο με τις μεξικανικές ρίζες της και των αυτοχθόνων λαών του Μεξικού.

 Η Λίλα είναι κόρη της τραγουδίστριας καμπαρέ Ανίτα Σαντσες και και του Άλλεν Ντάουνς, καθηγητή κινηματογραφίας στη Μινεσότα. Έχει ζήσει στο Οαχάκα, Μεξικό και Καλιφόρνια, Ηνωμένες Πολιτείες, ως έφηβος και ως ενήλικας στη Μινεσότα. Έλαβε πτυχίο ανθρωπολογίας στο Πανεπιστήμιο της Μινεσότα. Αργότερα, ξαναγύρισε στην Μεξικό, όπου άρχισε να τραγουδά σε κλαμπ της Οαχάκα, καθώς και στη Φιλαδέλφεια με την υποστήριξη του Paul Cohen, ενός Αμερικανού σαξοφωνίστα. Η Λίλα ετοιμάζει το έβδομο στούντιο άλμπουμ της που θα ξεκινήσει την άνοιξη του 2011. 1994 – Ofrenda 1996 – Azuláo. En vivo con Lila Downs 1999 – La Sandunga (Ο Σανδυνγα) 1999 – Trazos 2000 – Árbol de la vida (Το Δέντρο της Ζωής) 2001 – La Línea 2004 – Una sangre 2006 – La Cantina 2008 – The Very Best Of Lila Downs (El Alma De Lila Downs) (CD) 2009 – Ojo de Culebra 2010 – Lila Downs y La Misteriosa "En París Live à Fip" 2011 – Pecados y Milagros (Sins and Miracles) 2007 – Lotería Cantada 2008 – The Very Best Of Lila Downs (El Alma De Lila Downs) liladowns.com
Βαθύλακκος Θεσσαλονίκης

Ο Βαθύλακκος είναι χωριό του νομού Θεσσαλονίκης και του δήμου Χαλκηδόνος. Έχει πληθυσμό 2.337 κατοίκους (2011). Ο Βαθύλακκος βρίσκεται βορειοδυτικά της Θεσσαλονίκης, σε απόσταση 27 χιλιομέτρων από το κέντρο της.

 Ο Βαθύλακκος Θεσσαλονίκης είναι ο 4ος μεγαλύτερος σε πληθυσμό οικισμός του πρώην Καποδιστριακού Δήμου Αγίου Αθανασίου. Σήμερα ανήκει στον Καλλικρατικό Δήμο Χαλκηδόνος. Το χωριό διαθέτει δύο νηπιαγωγεία, ένα δημοτικό σχολείο (9/θέσιο) και ένα γυμνάσιο. Διαθέτει επιπλέον τέσσερις εκκλησίες, του Αγίου Ιωάννη του Θεολόγου, του Αγίου Νικολάου, του Αγίου Ιωάννη του Ντεντέ και το παρεκκλήσι του Προφήτη Ηλία. Την παραμονή και ανήμερα της γιορτής του τελευταίου, 19-20 Ιουλίου, λαμβάνει χώρα το πανηγύρι του χωριού. Ο Βαθύλακκος πήρε το όνομά του από τους λόφους, τις χαράδρες και τα ρέματα που υπάρχουν κοντά στο χωριό. Βρίσκεται ΒΔ της Θεσσαλονίκης και έχει υψόμετρο 110 μ. Η ονομασία είναι πολύ παλιά, ήδη από πριν την Τουρκοκρατία. Επί Τουρκοκρατίας ονομαζόταν παράλληλα και Κατή-κιοϊ ή Καδή-κιοϊ. Πιθανολογείται ότι ήταν έδρα του Τούρκου δικαστή (Καδή). Βρίσκεται κοντά στην έπαυλη «Τοψίν», όπου έγιναν οι διαπραγματεύσεις για την παράδοση της Θεσσαλονίκης από τους Τούρκους στους Έλληνες. Απελευθερώθηκε το 1912 και προσαρτήθηκε το 1913 με τη συνθήκη του Βουκουρεστίου. Είχε τότε 421 κατοίκους (227 άνδρες και 194 γυναίκες). Το 1918 προσαρτήθηκε στην κοινότητα Νέας Μεσημβρίας (πρώην Μπουγαριόβου). Από το 1914 είχε μετονομαστεί σε Βαθύλακκος. Από το 1924 ως το 1927 εγκαταστάθηκαν στο χωριό 1.500 περίπου πρόσφυγες που προέρχονταν απ' τα περίχωρα της Σμύρνης (νομός Αϊδινίου) και πιο συγκεκριμένα κατάγονταν απ' το Σεβδίκιοϊ. Οι πρόσφυγες, Έλληνες στην καταγωγή τους, εγκαταστάθηκαν γύρω από την εκκλησία του Αγίου Νικολάου όπου υπήρχαν απομεινάρια χωριού. Βρήκαν μια περιοχή ακαλλιέργητη, γεμάτη αγκύλες. Έστησαν σκηνές (τσαντίρια) έξω από την εκκλησία του Αγίου Νικολάου. Μερικοί έμειναν στα 15 παλιά σπίτια και τις παράγκες που υπήρχαν. Λίγους μήνες αργότερα άρχισαν να χτίζονται τα σπίτια του εποικισμού που ολοκληρώθηκαν το 1927 και μοιράστηκαν, ενώ το 1929 μοιράστηκαν και κλήροι. Το 1930 ο Βαθύλακκος αναγνωρίστηκε σαν αυτόνομη κοινότητα. Σήμερα ο Βαθύλακκος αποτελεί Δημοτική Κοινότητα της Δημοτικής Ενότητας Αγίου Αθανασίου του Δήμου Χαλκηδόνος Θεσσαλονίκης. Συνορεύει με τα χωριά Γέφυρα, Άγιο Αθανάσιο, Νέα Μεσημβρία, αλλά και με το χωριό Πρόχωμα, καθώς και το Νέο Αγιονέρι του Νομού Κιλκίς. Απέχει 28 χλμ. από τη Θεσσαλονίκη και η συγκοινωνία του χωριού είναι τακτική. Το χωριό βρίσκεται δίπλα στον οδικό άξονα Θεσσαλονίκης-Ευζώνων. Οι κάτοικοι ασχολούνται κυρίως με τη γεωργία. Ο Βαθύλακκος, για τις παροχές υγείας, εντάσσεται, στο ΙΚΑ Δ.Δελτα (τοπικό υποκατάστημα Διαβατων) και στο ΙΚΑ Αριστοτέλους Θεσσαλονίκης. Η κτηνοτροφία και η πτηνοτροφία συμπληρώνουν τις κύριες ασχολίες των κατοίκων. Οι κάτοικοι μικρασιατικής καταγωγής διατηρούν τα έθιμα και τις παραδόσεις που έφεραν απ' την πατρίδα. Στο χωριό έχει την έδρα του ο Σμυρναϊκός Βαθυλάκκου. Τέλος, λειτουργεί πολιτιστικός σύλλογος με χορευτική ομάδα παραδοσιακών χορών.
Διαμέρισμα Λα Πας (Ελ Σαλβαδόρ)

Το Διαμέρισμα Λα Πας (ισπανικά: departmento de La Paz) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 1.223,61 τ.χλμ. και πληθυσμό 308.087 κατοίκων (2007). Πρωτεύουσα είναι η Σακατεκολούκα και δεύτερη μεγαλύτερη πόλη η Λος Ουέσο.

 Το Λα Πας βρίσκεται κεντρικά του Ελ Σαλβαδόρ, στην Κεντρική Επαρχία. Στα νότια βρέχεται από τον Ειρηνικό ωκεανό. Συνορεύει στα νοτιοδυτικά με το Λα Λιμπερτάδ, στα δυτικά με το Σαν σαλβαδόρ, στα βόρεια με το Κουσκατλάν και στα ανατολικά με το Σαν Βισέντε. Έχει έκταση 1.223,61 τ.χλμ.. Είναι σε έκταση το δέκατο μεγαλύτερο διαμέρισμα του Ελ Σαλβαδόρ, μετά το Ουσουλουτάν, το Σαν Μιγκέλ, το Λα Ουνιόν, το Σάντα Άνα, το Τσαλατενάνγκο, το Λα Λιμπερτάδ, το Μορασάν, το Αουασαπάν και το Σονσονάτε. Το Διαμέρισμα Λα Πας είχε σύμφωνα με την απογραφή του 2007 308.087 κατοίκους. Είναι σε πληθυσμό το όγδοο μεγαλύτερο διαμέρισμα του Ελ Σαλβαδόρ μετά το Σαν Σαλβαδόρ, το Λα Λιμπερτάδ, το Σάντα Άνα, το Σαν Μιγκέλ, το Σονσονάτε, το Διαμέρισμα Ουσουλουτάν, το Αουατσαπάν και το Λα Ουνιόν. Το Λα Πας διαιρείται σε 22 δήμους: Ελ Ροσάριο Σακατεκολούκα Κουγιουλτιτάν Μερσέδες Λα Σέιμπα Ολοκουίλτα Παραΐσο δε Οσόριο Σαν Αντόνιο Μασαουάτ Σαν Εμίγδιο Σαν Λουίς Λα Ερραδούρα Σαν Λουίς Τάλπα Σαν Μιγκέλ Τεπεσόντες Σαν Πέδρο Μασαουάτ Σαν Πέδρο Νονουάλκο Σαν Ραφαέλ Ομπραχουέλο Σαν Φρανσίσκο Τσιναμέκα Σαν Χουάν Νονουάλκο Σαν Χουάν Τάλπα Σαν Χουάν Τεπεσόντες Σάντα Μαρία Οστούμα Σαντιάγο Νονουάλκο Ταπαλουάκα Χερουσαλέν Ελ Ροσάριο Σακατεκολούκα Λα Σόρρα Λας Ισλέτας Λος Ουέσο Κουγιουλιτάν Μερσέδες Λα Σέιμπα Ολοκουίλτα Παραΐσο δε Οσόριο Σαν Αντόνιο Μασαουάτ Σαν Εμίγδιο Σαν Λουίς Λα Ερραδούρα Σαν Λουίς Τάλπα Σαν Πέδρο Μασαουάτ Σαν Πέδρο Νονουάλκο Σαν Ραφαέλ Ομπραχουέλο Σαν Σεμπαστιάν Σαν Φρανσίσκο Τσιναμέκα Σαν Χουάν Νονουάλκο Σαν Χουάν Τάλπα Σαν Χουάν Τεπεσόντες Σάντα Μαρία Οστούμα Σαντιάγο Νονουάλκο Ταπαλουάκα Χερουσαλέν Σακατεκολούκα Πόλεις του Λα Πας, Ελ Σαλβαδόρ Δήμοι του Λα Πας
Άνω Αλμυρή Κορινθίας

Η Άνω Αλμυρή είναι χωριό της δημοτικής κοινότητας Γαλατακίου, της δημοτικής ενότητας (τέως δήμου) Σαρωνικού, του δήμου Κορινθίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου.

 Η Άνω Αλμυρή είναι οικισμός στο νοτιοδυτικό τμήμα του νομού Κορινθίας. Βρίσκεται πάνω από τον όρμο Αλμυρής του Σαρωνικού κόλπου και πάνω στην επαρχιακή εθνική οδό Κορίνθου-Επιδαύρου, σε μέσο σταθμικό υψόμετρο 55. Απέχει 20 χλμ. περίπου ΝΑ. της Κορίνθου. Η Άνω Αλμυρή εμφάνισε αρκετές πληθυσμιακές αυξομειώσεις την περίοδο 1920 - 1951 αλλά μεταπολεμικά ο πληθυσμός της συρρικνώθηκε σημαντικά. Τις τελευταίες δεκαετίες ωστόσο έχει εμφανίσει σημαντική αύξηση στον πληθυσμό της. Ο οικισμός αναγνωρίστηκε το 1912 και προσαρτήθηκε στην κοινότητα Κάτω Αλμυρής του -τέως- νομού Αργολίδος & Κορινθίας. Το 1949 υπήχθη οριστικά στον νομό Κορινθίας. Με το ΦΕΚ 244Α - 04/12/1997 αποσπάστηκε από την κοινότητα Γαλατακίου και προσαρτήθηκε στον δήμο Σαρωνικού Κορινθίας. Με το ΦΕΚ 87Α - 07/06/2010 αποσπάστηκε από τον δήμο Σαρωνικού Κορινθίας και προσαρτήθηκε στον δήμο Κορινθίων. Η εκκλησία του Αγίου Ιωάννη στο κέντρο του οικισμού Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Γιασεμί Σαμαντούρα

Η Γιασεμί Σαμαντούρα, γεννημένη στις 8 Ιουλίου 1966, είναι Ελληνίδα πρώην αθλήτρια καλαθοσφαίρισης. Με ύψος 1,73 εκ. αγωνιζόταν στη θέση του σούτινγκ γκαρντ, ενώ σήμερα είναι προπονήτρια καλαθοσφαίρισης.

 Ξεκίνησε την καριέρα της από την ομάδα του Παλαιού Φαλήρου και διακρίθηκε για το πολυδιάστατο παιχνίδι της καθώς και την ικανότητά της στο σκοράρισμα. Την περίοδο 1988-89 σημείωσε μέσο όρο 35 πόντους στο πρωτάθλημα της Α' ΕΣΚΑ. Τον Αύγουστο του 1989 ο προπονητής Γιώργος Βελισσαράκος, ο οποίος την ανέδειξε, ανέλαβε την τεχνική ηγεσία της γυναικείας ομάδας μπάσκετ του Παναθηναϊκού και με την οικονομική παρέμβαση του προέδρου του Παναθηναϊκού Παύλου Γιαννακόπουλου, επιχείρησαν την μεταγραφή της Σαμαντούρα στον ΠΑΟ. Η προσφορά του Παναθηναϊκού (10.000.000 δραχμές και έμψυχα ανταλλάγματα) υπήρξε κατά 50% μεγάλυτερη από εκείνη του πρωταθλητή Σπόρτιγκ. Στον Παναθηναϊκό αγωνίστηκε έως το 1997. Η Γιασεμί Σαμαντούρα αγωνίστηκε σε 9 αγώνες με την Εθνική Νεανίδων σημειώνοντας 50 πόντους (μ.ο. 5,6) και σε 34 αγώνες με την Εθνική Γυναικών σημειώνοντας 141 πόντους (μ.ο. 4,2). Συμμετείχε σε 5 διοργανώσεις στο Βαλκανικό Πρωτάθλημα Γυναικών (1984, 1985, 1986, 1988, 1990). Το 2000 από τη θέση του προπονητή στη γυναικεία ομάδα μπάσκετ του Παναθηναϊκού κατάκτησε το Πρωτάθλημα και το Κύπελλο Ελλάδας. Η κατάκτηση του νταμπλ παραμένει η μοναδική στην ιστορία του τμήματος έως σήμερα. Το 2012 έχοντας επιστρέψει στην τεχνική ηγεσία της γυναικείας ομάδας του Παναθηναϊκού αναδείχθηκε φιναλίστ του πρωταθλήματος. Το 2013 ξανά κατάκτησε Πρωτάθλημα με τον Παναθηναϊκό. Ανιψιός της Σαμαντούρα είναι ο καλαθοσφαιριστής Γιάννης Αθηναίου. Γιασεμί Σαμαντούρα, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Μαντινειακός Α.Ο.

Ο Μαντινειακός Αθλητικός Όμιλος, ή απλώς Μαντινειακός, ήταν μια αθλητική ομάδα που δημιουργήθηκε στο Ζευγολατειό Αρκαδίας το 1979. Συμμετείχε σε τοπικά πρωταθλήματα της ΕΠΣ Αρκαδίας και για χρώματά του χρησιμοποιούσε το λευκό και το γαλανό. Το σήμα της ομάδας ήταν το φύλλο αμπελιού. Ως έδρα του χρησιμοποιούσε το Γήπεδο Φιλικών στην Τρίπολη.

 Η σημαντικότερη στιγμή στην ιστορία του συλλόγου ήρθε κατά τη σεζόν 2012-13, όταν κατέκτησε το πρωτάθλημα της Β' Κατηγορίας της ΕΠΣ Αρκαδίας.Για περισσότερο από τρεις δεκαετίες, ο Νίκος Σιάννας υπηρετούσε ως πρόεδρος της ομάδας, και το έργο του είχε μεγάλη σημασία για τη σύγχρονη ιστορία ακόμη και την ίδια την ύπαρξη του συλλόγου. Ωστόσο, η λειτουργία του συλλόγου τελείωσε λίγο πριν από την έναρξη της σεζόν 2021-22 λόγω των σοβαρών οικονομικών δυσκολιών που αντιμετώπιζε. Πρωταθλητής Β' Αρκαδίας: 2012-13 Κατάλογος ποδοσφαιρικών σωματείων Ε.Π.Σ. Αρκαδίας Ένωση Ποδοσφαιρικών Σωματείων Αρκαδίας ΕΠΣ Αρκαδίας
Σημεριανή

Η Σημεριανή (ή Σήμερις) είναι ένα δημοφιλές τραγούδι και χορός από τη Σινασό Καππαδοκίας. Ο χορός είναι ένας τυπικός αυτοσχεδιασμός από πολλούς από τους κυκλικούς χορούς της περιοχής. Οι χορευτές κινούνται προς τα δεξιά του κύκλου και προς το κέντρο. Ο χορός εκτελείται από γυναίκες.

 Σήμερα η σημερινή δεν μοιάζει με τις άλλες - σήμερις η σημεριανή δεν μοιάζει σαν τις άλλες, χορεύουν Σινασίτισσες κι έχουμ’ χαρές μεγάλες - χορεύουν Σινασίτισσες κι έχουμ’ χαρές μεγάλες Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. Σήκωσ’ το σαρικάκι σου και μην το χαμηλώνεις - σήκωσ’ το σαρικάκι σου και μην το χαμηλώνεις, το ξέρω πως με αγαπάς και δεν το φανερώνεις - το ξέρω πως με αγαπάς και δεν το φανερώνεις. Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. Στη Σινασό είν’ ‘να δεντρί που βγάζει τ’ ανασόνι - στη Σινασό είν’ ‘να δεντρί που βγάζει τ’ ανασόνι, πολλές κοπέλες φίλησα καμιά δεν είπε σώνει - πολλές κοπέλες φίλησα καμιά δεν είπε σώνει. Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. Βάλε στο μαστραπά νερό και βάλτο στον αγέρα - βάλε στο μαστραπά νερό και βάλτο στον αγέρα, κι αν δεν το πιούμ’ την Κυριακή το πίνουμ’ τη Δευτέρα - κι αν δεν το πιούμ’ την Κυριακή το πίνουμ’ τη Δευτέρα. Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου.. Μια ζωντανή παράσταση του τραγουδιού και του χορού
Κνιάζεβατς

Το Κνιαζεβατς (μτφ : πόλη του πρίγκιπα) (σερβικά: Књажевац/Knjaževac) είναι πόλη της Σερβίας έδρα του δήμου Κνιαζεβατς. Βρίσκεται στην κοιλάδα του Τίμοκ κοντά στα σύνορα με τη Βουλγαρία κι απέχει 254 χιλιόμετρα από το Βελιγράδι, 46 χλμ. από το Ζάγετσαρ, 103 χλμ. από το Πράχοβο και 147 χλμ. από τη Σόφια. Στη ρωμαϊκή εποχή ήταν γνωστή ως «Τίμακουμ» (Timacum), επί τουρκοκρατίας ονομάστηκε «Γκουργκούσοβατς». Πήρε το σημερινό όνομά της το 1859 από τον πρίγκιπα Μίλος Ομπρένοβιτς.

 Στην αρχαιότητα στην περιοχή ζούσαν αρχαίοι Θράκες και Δάκες, αργότερα κατακτήθηκε από τους Ρωμαίους. Η πόλη έχει υποστεί απώλειες στον Πρώτο Σερβοτουρκικό πόλεμο το 1876, όταν ήταν οι Τούρκοι την κατέλαβαν και την κατέστρεψαν. Στον Β΄βαλκανικό πόλεμο ήταν η μόνη σερβική πόλη που κατέλαβαν οι Βούλγαροι. Έξι βουλγαρικά συντάγματα επιτέθηκαν σε ένα σύνταγμα της Σερβίας (πρώτο σερβικό σύνταγμα). Οι Βούλγαροι μπήκαν στην πόλη 24 Ιουνίου 1913 αλλά αποσύρθηκαν δύο ημέρες αργότερα στις 26 Ιουνίου 1913 όταν απελευθέρωσε την πόλη ο σερβικός στρατός. Οι Βούλγαροι αναφέρεται ότι διέπραξαν σφαγές αντρών και αγοριών και βιάστηκαν ακόμη μικρά κορίτσια και ηλικιωμένες γυναίκες. 1948 : 4862 1953 : 5906 1961 : 7448 1971 : 11249 1981 : 16665 1991 : 19705 2002 : 19941 Званична интернет страница општине Књажевац
Δεύτερος Πόλεμος των Μπόερς

Ο Δεύτερος Πόλεμος των Μπόερς (αγγλικά: Second Boer War‎) ήταν ένοπλη σύρραξη μεταξύ του Ηνωμένου Βασιλείου και των ιδρυτών των ανεξάρτητων δημοκρατιών του Ελεύθερου Κράτους της Οράγγης και της Δημοκρατίας της Νότιας Αφρικής, στη βορειοανατολική Νότια Αφρική.

 Ο πόλεμος, ο οποίος διήρκεσε μεταξύ 11 Οκτωβρίου 1899 και 31 Μαΐου 1902, ξεκίνησε με την απόπειρα του Βρετανικού Στέμματος να ενώσει τις δύο δημοκρατίες, οι οποίες διέθεταν υψηλά αποθέματα διαμαντιών, χρυσού και σιδήρου. Οι Μπόερς, οι οποίοι καταλάμβαναν την περιοχή από το 1830, πολέμησαν για να διατηρήσουν την ανεξαρτησία τους. Οι Βρετανοί θεώρησαν αυτά τα εθνικιστικά κινήματα ως επικίνδυνα για την κυριαρχία του Ηνωμένου Βασιλείου στη Νότια Αφρική. Ο πόλεμος μπορεί να διακριθεί σε τέσσερις κύριες φάσεις.Στην αρχή, η υπεροχή βρισκόταν στους Μπόερς, οι οποίοι ξεκίνησαν τον πόλεμο. Εισέβαλαν στην αποικία Κέιπ, παράλληλα με την πολιορκία σημαντικών πόλεων και την προσχώρηση βρετανικών εδαφών. Αλλά, το 1902, αναπτύχθηκε η αγγλική αντεπίθεση. Η βρετανική υπεροχή σε στρατιώτες και οπλισμό υποχρέωσε τους Μπόερς σε ήττα.Τα αγγλικά στρατεύματα κατέστρεψαν και κατέκαψαν κάθε είδους ιδιοκτησία κατά τη διάρκεια του πολέμου. Οι αιχμάλωτοι Μπόερς (άνδρες, γυναίκες και παιδιά) συγκεντρώθηκαν σε στρατόπεδα, όπου σχεδόν 20.000 πέθαναν. Οι ειδήσεις σχετικά με τις απάνθρωπες συνθήκες των Βρετανών στους αιχμαλώτους όξυναν την αρνητική εικόνα του Ηνωμένου Βασιλείου στη διεθνή κοινότητα. Περίπου 116.572 Μπόερς, άνδρες, γυναίκες και παιδιά, φυλακίστηκαν σε στρατόπεδα συγκέντρωσης, μαζί με επιπλέον 120.000 νέγρους Αφρικανούς. Λόγω των άθλιων συνθηκών στα στρατόπεδα, περίπου το 25% των Μπόερς (27.927 Μπόερς εκ των οποίων 22.074 ήταν παιδιά κάτω των 16) και το 12% των Αφρικανών αιχμαλώτων (14.155 αν και ορισμένοι υπολογισμοί αναφέρουν 20.000) πέθαναν.Με τη Συνθήκη του Φεριένεχινγκ, η οποία υπογράφηκε στις 31 Μαΐου 1902, οι δημοκρατίες ενσωματώθηκαν στη Βρετανική Αυτοκρατορία και, το 1910, σχημάτισαν τη Νοτιοαφρικανική Ένωση μαζί με τις αποικίες Κέιπ και Νατάλ. Πρώτος Πόλεμος των Μπόερς Gooch, John. The Boer War: Direction, Experience, and Image. Routledge, 2000. ISBN 071465101X. ISBN 9780714651019. Raugh, Harold E. The Victorians at War, 1815-1914: An Encyclopedia of British Military History. ABC-CLIO, 2004. ISBN 1576079252. ISBN 9781576079256.
M.U. - The Best of Jethro Tull

Το M.U. - The Best of Jethro Tull είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 9 Ιανουαρίου του 1976 μέσω της δισκογραφικής εταιρίας "Chrysalis Records". Η συλλογή περιλαμβάνει τραγούδια τα οποία είχαν προϋπάρξει σε άλλες κυκλοφορίες του συγκροτήματος, με εξαίρεση το "Rainbow Blues", σε αντίθεση με την προηγούμενη συλλογή τους, "Living in the Past", η οποία αποτελούνταν αποκλειστικά από ακυκλοφόρητο υλικό. Ο δίσκος βραβεύθηκε ως πλατινένιος στις Ηνωμένες Πολιτείες, αφού οι πωλήσεις του ξεπέρασαν το ένα εκατομμύριο αντίτυπα, ενώ έγινε χρυσός και στην Μεγάλη Βρετανία. Ο τίτλος "M.U." σημαίνει "Musician's Union" (μτφ. ένωση μουσικών).

 "Teacher" (Anderson, Bunker, Evan, Cornick) – 4:07 "Aqualung" (Cornick, Evan, Hammond) – 6:34 (alternative mix) "Thick as a Brick Edit #1" (Barlow, Evan, Hammond) – 3:01 (The first three minutes of "Thick as a Brick, Part One") "Bungle in the Jungle" (Barlow, Evan, Hammond) – 3:34 "Locomotive Breath" (Bunker, Evan, Hammond) – 4:23 (alternate mix) "Fat Man" (Bunker) – 2:50 "Living in the Past" (Bunker, Cornick) – 3:18 "A Passion Play Edit #8" (Barlow, Evan, Hammond) – 3:28 ("Overseer Overture") "Skating Away (On the Thin Ice of the New Day)" (Barlow, Evan, Hammond) – 4:02 "Rainbow Blues" (Barlow, Evan, Hammond) – 3:37 "Nothing is Easy" (Bunker, Cornick) – 4:23 M.U. - The Best of Jethro Tull (άλμπουμ) Επίσημη κυκλοφορία: 9 Ιανουαρίου 1976 M.U. - The Best of Jethro Tull (άλμπουμ) Ηνωμένες Πολιτείες (RIAA Certification): Πλατινένιος Ηνωμένο Βασίλειο (BPI Certification): Χρυσός Οι μουσικοί οι οποίοι ηχογράφησαν το "M.U. - The Best of Jethro Tull" ήταν οι εξής: Ίαν Άντερσον - φωνητικά, φλάουτο, σαξόφωνο, μαντολίνο, κιθάρα Μάρτιν Μπαρ - ηλεκτρική κιθάρα Τζον Έβαν - πιάνο, πλήκτρα Γκλεν Κόρνικ - μπάσο Τζέφρι Χάμοντ - μπάσο Κλάιβ Μπάνκερ - τύμπανα Μπάριμορ Μπάρλοου - τύμπανα M.U. - The Best of Jethro Tull - Jethro Tull | Songs, Reviews, Credits, Awards | AllMusic Jethro Tull - MU - The Best Of Jethro Tull (Vinyl, LP) at Discogs JETHRO TULL M.U. - The Best of Jethro Tull reviews and MP3 - Prog Archives
Κατάλογος κομήτων του Μπλουά

Η Κομητεία του Μπλουά είχε αρχικά ως επίκεντρο το Μπλουά, το οποίο βρίσκεται στα νότια του Παρισιού στη Γαλλία. Μία από τις σημαντικότερες πόλεις της, μαζί με το ίδιο το Μπλουά, ήταν η Σαρτρ.

 Το Μπλουά είναι ιστορικά συνδεδεμένο με την Επαρχία της Καμπανίας, τον Οίκο του Σατιγιόν (ο οποίος έδρευε και είχε ως τόπο κατοικίας το Μπλουά), τους Δούκες της Βρετάνης και, αργότερα, με την γαλλική βασιλική οικογένεια. Ο Θεοβάλδος Α΄ κόμης του Μπλουά υπηρέτησε ως αντιβασιλέας του Δρόγωνος της Βρετάνης. Η Μπέρθα του Μπλουά, κόρη του Όντο Β΄ του Μπλουά, έγινε Δούκισσα της Βρετάνης μέσω του γάμου της με τον Αλαίν Γ΄ της Βρετάνης. Ο Κάρολος του Μπλουά, γιος του Γκυ Α΄ του Μπλουά, νυμφεύθηκε την Ιωάννα της Παντιέβρ, την νόμιμη διάδοχο του Ιωάννη Γ΄ της Βρετάνης. Μαζί, έγιναν βασικοί πρωταγωνιστές στον Πόλεμο της Βρετονικής διαδοχής. Με τον θάνατο του μοναχογιού του, ο Γκυ Β΄ του Μπλουά πούλησε την κομητεία στο Λουδοβίκο Α΄ της Ορλεάνης, με την κομητεία να περνάει, με αυτόν τον τρόπο, στην κατοχή της γαλλικής βασιλικής οικογένειας. Το Μπλουά έπαιξε σημαντικό ρόλο στη διάρκεια του Εκατονταετούς Πολέμου, καθώς η Ζαν ντ'Αρκ το χρησιμοποιούσε ως κέντρο των στρατιωτικών της επιχειρήσεων. Η εδαφική επέκταση της κομητείας ποικίλε ανά καιρούς. Το βόρειο τμήμα του, το οποίο συνόρευε με την Νορμανδία, παρουσιαζόταν ορισμένες φορές ως Κομητεία της Σαρτρ, όμως η Κόμητες του Μπλουά που την είχαν στην κατοχή τους δεν χρησιμοποιούσαν κάποιον διαφορετικό τίτλο για τον ορισμό της. Τα εδάφη αυτά πωλήθηκαν τελικώς στο Γαλλικό Στέμμα από την Ιωάννα του Μπλουά το 1291. Το 1439, η περιοχή στα περίχωρα του Σατωντάν αποκόπηκε ως νέο φέουδο, λαμβάνοντας τη νέα ονομασία Ντυνουά προς όφελος του Ζαν ντε Ντυνουά, ο οποίος έλαβε και τον τίτλο του Κόμη του Ντυνουά. http://www.francebalade.com/blois/ctblois.htm http://www.francebalade.com/blois/ctblois2.htm http://genealogy.euweb.cz/blois/blois1.html
Λευκή λήκυθος του Ζωγράφου του Συρίσκου (Αρχαιολογικά Μουσεία του Βερολίνου F2252)

Η ερυθρόμορφη λήκυθος λευκού βάθους του Ζωγράφου του Συρίσκου που εκτίθεται στο Μουσείο της Περγάμου των Αρχαιολογικών Μουσείων του Βερολίνου με το αριθμό καταλόγου F2252 είναι έργο αρχαίας Ελληνικής τέχνης.

 Βρέθηκε σε τάφο στο Δίπυλο της Αθήνας κοντά στην εκκλησία της Αγίας Τριάδας. Ως λήκυθος χρησίμευε ως ταφικό ανάθημα. Είναι κατασκευασμένη από ωραίο κόκκινο πηλό, ψημένο κατά τον ερυθρόμορφο ρυθμό Άντολφ Φουρτβένγκλερ (1853 - 1907) (1843). Archäologische Zeitung. Berlin: G. Reimer. σελίδες 134-136. Ανακτήθηκε στις 15 Ιουνίου 2012. παρουσίαση της ληκύθου